rejauldu/bengali-wikipedia huggingface dataset:
মৌলে আবদুল্লাহ মসজিদ মরক্কোর ঐতিহাসিক প্রাসাদ-শহর ফেজের ফেস আল-জেদীদ অবস্থিত একটি মসজিদ ও রাজকীয় কবরস্থান কমপ্লেক্স। এর প্রতিষ্ঠাতা অ্যালৌউত সুলতান মৌলে আবদুল্লাহ (রাজত্বকাল ১৭২৯-১৭৫৭) রাজবংশের পরবর্তী সদস্যদের সাথে এই মসজিদ সংলগ্ন কবরস্থানে সমাধিস্থ হন।   ইতিহাস  মসজিদটি ফেস আল-জেদীদে অবস্থিত। ফেস আল-জেদীদ মূলত একটি রাজকীয় দুর্গ ও প্রশাসনিক শহর ছিল যা মেরিনিড রাজবংশ কর্তৃক ১২৭৬ সালে প্রতিষ্ঠিত হয়। সপ্তদশ শতাব্দীতে অ্যালৌউত সুলতান মৌলে রশিদ তার উপজাতি সৈন্যদের বাসস্থানের জন্য ফেস আল-জেদীদের উত্তরে বৃহত্তর কাসবাহ শোররিদা নির্মাণ করেন, যা পরবর্তীতে শহরে নতুন স্থান বিমুক্ত করে। এর মধ্যে ফেস আল-জেদীদের উত্তর-পশ্চিম অঞ্চল অন্তর্ভুক্ত ছিল যা পরবর্তীতে অষ্টাদশ শতাব্দীর শুরুর দিকে মৌলে আবদুল্লাহ পাড়ায় পরিণত হয়। এখানেই সুলতান মৌলে আবদুল্লাহ (রাজত্বকাল ১৭২৯-১৭৫৭) এই মসজিদ ও রাজকীয় কবরস্থান নির্মাণ করেন যেখানে তার মৃত্যুর পর তাকে সমাধিস্থ করা হয়। পরবর্তীতে কবরস্থানটি অ্যালৌউত পরিবারের কবরস্থান হিসেবে ব্যবহৃত হয়েছে এবং উনবিংশ শতাব্দীর মাঝামাঝি সময়ে মুহাম্মদ ইবনে আব্দুর রহমান এটিকে বর্তমান গঠনে পুনর্নির্মাণ করেন (১৮৫৯ সালে সিংহাসনে আরোহণের পূর্বে যখন তিনি তার পিতার অধীনে ডেপুটি হিসেবে দায়িত্ব পালন করছিলেন)। পরে এখানে সুলতান মৌলে ইউসুফ, মৌলে আব্দুল হাফিদ ও মৌলে আব্দুলাজিজকে যথাক্রমে ১৯২৭, ১৯৩৭ ও ১৯৪৩ সালে সমাধিস্থ করা হয়।  মসজিদটিতে একটি মাদ্রাসাও ছিল যেখানে নিম্ন-শিক্ষিত শিক্ষার্থীদের আল-কারাওইন বিশ্ববিদ্যালয়ে পড়ালেখা শুরু করার আগে প্রাথমিক প্রশিক্ষণ (কুরআন-সংক্রান্ত শিক্ষা) দেওয়া হতো। একটি পুরোনো ঐতিহাসিক হাম্মাম মসজিদের ঠিক পশ্চিমে অবস্থিত (বা ছিল)।   আরও দেখুন   মসজিদের তালিকা  মরক্কোর মসজিদের তালিকা  আফ্রিকার মসজিদের তালিকা  আল ফাস মসজিদ  ঔজদার বড় মসজিদ  আল-কারাওইন বিশ্ববিদ্যালয়  মেকনেস গ্র্যান্ড মসজিদ  আল-বাঈদা মসজিদ   তথ্যসূত্র   বিষয়শ্রেণী:মরক্কোর মসজিদ
আলেফ মেলবোর্ন অস্ট্রেলিয়ার মেলবোর্নে অবস্থিত ইহুদি জাতিগোষ্ঠীর লোকেদের একটি সমকামী সংগঠন।   ইতিহাস  আলেফ মেলবোর্ন নামক সংস্থার প্রতিষ্ঠা হয় ১৯৯৫ সালের জানুয়ারিতে। মূলত সমকামী ইহুদি পুরুষদের জন্য এই সংস্থা প্রতিষ্ঠিত হয়েছিল। ১৯৯০-এর দশকের শেষের দিকে উভকামী পুরুষদেরও সংস্থার সদস্য হিসেবে স্বাগত জানানো হয়েছিল। ২০০৭ সালে এই গোষ্ঠীতে সমকামী ইহুদি এবং পরিবার ও বন্ধুবর্গকে অন্তর্ভুক্ত করা হয়।  ১৯৯৯ সালে আলেফ ইহুদি জনগোষ্ঠীর সংস্থা কাউন্সিল অফ ভিক্টোরিয়া (জে সি সি ভি) -তে যোগদানের চেষ্টা করেছিলেন, কিন্তু প্রাচীনপন্থী সিনাগগগুলি হস্তক্ষেপের ফলে তাদেরকে জে সি সি ভি সংস্থার গ্রহণযোগ্যতা দেওয়া হয়নি।  ২০১৫ সালে এই সংস্থা তাদের ২০তম প্রতিষ্ঠা দিবস উদযাপন করে। এই উপলক্ষে সংস্থার পক্ষ থেকে  আলেফ মেলবোর্ন- সেলিব্রেটিং টোয়েন্টি ইয়ার্স  নামের একটি তথ্যচিত্র তৈরি করা হয়। তথ্যচিত্রটি সেন্ট কিল্ডা চলচ্চিত্র উৎসব, উত্তর ব্রিসবেন চলচ্চিত্র উৎসব, রেসপেক্ট বেলফাস্ট হিউম্যান রাইটস চলচ্চিত্র উৎসব, সান্তা বারবারা ইহুদি চলচ্চিত্র উৎসব এবং ব্রুকলিন মাই ট্রু কালারস উৎসবে প্রদর্শিত হয়েছিল।   অনুষ্ঠান এবং পরিষেবা    ধর্মীয় সেবা  আলেফ মেলবোর্ন মূলত ধর্মনিরপেক্ষ সংস্থা, কিন্তু পাসওভার এবং রোশ হাশানাহর মতো প্রধান দুটি ইহুদি উৎসবে এই সংস্থার পক্ষ থেকে বিভিন্ন পরিষেবা এবং নৈশভোজের আয়োজন করা হয়। এই দলটি মেলবোর্ন সম্প্রদায়ের অন্যান্য সদস্যদের সাথে হানুকা উৎসবও উদযাপন করেছে।  আলেফ মেলবোর্ন এবং এর সমন্বয়কারী মাইকেল বার্নেট সমস্ত মেলবোর্ন এবং অস্ট্রেলিয়া জুড়ে ইহুদি সম্প্রদায়ের মধ্যে সমকামীতা ভীতি দূর করার জন্য বিভিন্ন প্রচার অনুষ্ঠান করে থাকে।   গৌরব পদযাত্রা  আলেফ মেলবোর্ন ১৯৯৭ সাল থেকে প্রতি বছর মেলবোর্নে  সমকামীতা উদযাপনকারী প্রাইড ফেস্টিভ্যাল মিডসুমা -তে অংশগ্রহণ করে আসছেন। ২০১৬ সালে উৎসবের পরিচালন সংস্থা নিউজ কর্পোরেশন -এর সাথে আর্থিক অংশীদারিত্বে যুক্ত হওয়ার পর এই দলটি নিজেদেরকে উৎসব থেকে বাদ দিয়ে দেয়। আলেফ মেলবোর্নের সাথে এই সংবাদ সংস্থার কিছু মতভেদ ছিল।   রাজনৈতিক সম্পৃক্ততা  আলেফ মেলবোর্ন ২০১৩, ২০১৬, ২০১৯ এবং ২০২২ সালে অনুষ্ঠিত অস্ট্রেলিয়ার সাধারন নির্বাচন, ২০২২ সালে অনুষ্ঠিত ভিক্টোরিয়ান রাজ্য নির্বাচন এবং ২০২০ সালের মেলবোর্ন সিটি সাধারন নির্বাচনের জন্য ভোটার নির্দেশিকা তৈরি এবং বিতরণ করেছেন। বৃহৎ ইহুদি জনগোষ্ঠীর অংশ ভোটকেন্দ্রগুলির অন্তর্ভুক্ত ছিল। এই নির্দেশিকাগুলিতে সমকামীতা সম্পর্কিত বিষয়গুলিতে রাজনৈতিক প্রার্থীদের মতামত উপস্থাপন করা হয়েছিল, যার মধ্যে সমকামী বিবাহও অন্তর্ভুক্ত।   তথ্যসূত্র   বিষয়শ্রেণী:১৯৯৫-এ অস্ট্রেলিয়ায় প্রতিষ্ঠিত বিষয়শ্রেণী:১৯৯৫-এ প্রতিষ্ঠিত সংগঠন বিষয়শ্রেণী:অস্ট্রেলিয়া ভিত্তিক এলজিবিটিকিউ সংগঠন বিষয়শ্রেণী:অস্ট্রেলিয়া ভিত্তিক ইহুদি সংগঠন বিষয়শ্রেণী:মেলবোর্নে এলজিবিটিকিউ সংস্কৃতি বিষয়শ্রেণী:ইহুদি এলজিবিটিকিউ সংগঠন বিষয়শ্রেণী:মেলবোর্নে ইহুদি এবং ইহুদি ধর্ম বিষয়শ্রেণী:মেলবোর্ন ভিত্তিক সংগঠন
আব্দুল করিম পারেখ (১৯২৮ - ১১ সেপ্টেম্বর ২০০৭) ছিলেন একজন ভারতীয় মুসলিম বিশেষজ্ঞ, লেখক ও অনুবাদক, যিনি পবিত্র কুরআন শরীফ উর্দু, হিন্দি ও মারাঠি ভাষায় অনুবাদ করেছিলেন।   পুরস্কার   ২০০১: পদ্মভূষণ পুরস্কার, সমাজসেবা  প্রাইড অফ ইন্ডিয়া পুরস্কার, আমেরিকান ফেডারেশন অফ মুসলিমস ফ্রম ইন্ডিয়া এর পক্ষ থেকে  অর্ডার অফ তাজ, ইরান   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০০৭-এ মৃত্যু বিষয়শ্রেণী:ভারতীয় অনুবাদক বিষয়শ্রেণী:ভারতীয় মুসলিম বিষয়শ্রেণী:মহারাষ্ট্রের ব্যক্তি বিষয়শ্রেণী:মহারাষ্ট্রের সমাজকর্মী বিষয়শ্রেণী:সমাজসেবায় পদ্মভূষণ প্রাপক বিষয়শ্রেণী:নাগপুর জেলার ব্যক্তি বিষয়শ্রেণী:২০শ শতাব্দীর ভারতীয় অনুবাদক
খায়রুন সুন্দরী ২০০৪ সালে মুক্তিপ্রাপ্ত একটি লোক ঘরনার চলচ্চিত্র। এই চলচ্চিত্রটি পরিচালনা করেন একে সোহেল। ছবির প্রধান চরিত্রে অভিনয় করেন মৌসুমী। তার স্বামীর চরিত্রে অভিনয় করেছেন ফেরদৌস। ছবিটি ২০০৪ সালে রেকর্ড পরিমাণ ব্যবসা করে। পরে প্রাণের স্বামী নামে এটি ভারতে পুনর্নির্মিত হয়, যাতে ফেরদৌস আহমেদ, রচনা বন্দ্যোপাধ্যায়, এটিএম শামসুজ্জামান অভিনয় করেছিলেন।   শ্রেষ্ঠাংশে   ফেরদৌস আহমেদ - ফজল  মৌসুমী - খায়রুন নেসা  দিলদার - নছর ঘটক  এটিএম শামসুজ্জামান - ব্যাপারি  মুকুল তালুকদার   ওয়াদুদ রঙ্গিলা  চন্দ্রিমা  জলিল  বাচ্চু  জামিলুর রহমান শাখা  শশী  বেগম মন্টু  সঙ্গীত  ‘খাইরুন লো তোর লম্বা মাথার কেশ’ মমতাজের গাওয়া এই গানটি ব্যাপক জনপ্রিয়তা লাভ করে। তথ্যসূত্র  বহিঃসংযোগ  বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। উইকিপিডিয়া কোনো ডিরেক্টরি নয় ~মহীন (আলাপ) ১৭:৪৭, ৩১ আগস্ট ২০১৭ (ইউটিসি) গাউছিয়া রহমানিয়া সুন্নিয়া দাখিল মাদ্রাসা   – (অপসারণের প্রস্তাবনা দেখুনলগ দেখুন) () প্রাথমিক সূত্রের উপর নির্ভরশীল, অনুল্লেখ্য শিক্ষা প্রতিষ্ঠান। শিক্ষা প্রতিষ্ঠানের উল্লেখযোগ্যতা নিরূপনের নীতিমালা উইকিপিডিয়া:উল্লেখযোগ্যতা ও উইকিপিডিয়া:উল্লেখযোগ্যতা (সংস্থা ও কোম্পানি) মাপকাঠিতে অনুত্তীর্ণ। আর প্রতিটি নিবন্ধই এক/দুই লাইনের। শুধুমাত্র মূল ধারার উচ্চ শিক্ষার প্রতিষ্ঠান যেমনঃ কলেজ কিংবা বিশ্ববিদ্যালয় উল্লেখযোগ্য। আর অন্যান্য শিক্ষা প্রতিষ্ঠানের উল্লেখযোগ্যতা প্রমাণের জন্য সূত্র উপস্থাপন করা প্রয়োজন। আর উইকিপিডিয়া কোনো ডিরেক্টরী নয়, যে কোনো স্থানের সকল প্রতিষ্ঠানের নামে নিবন্ধ থাকতে হবে। মেরাজ (আলাপ) ০৯:৫০, ২০ আগস্ট ২০১৭ (ইউটিসি)  আমি সম্পর্কিত আরোও কিছু নিবন্ধের মনোনয়ন দিলাম:   - মেরাজ (আলাপ) ১০:০২, ২০ আগস্ট ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আবদুল কাদের জিলানী রঃ (), কাদেরিয়া সুফি তরিকার প্রতিষ্ঠাতা হযরত আবদুল কাদের জিলানী (রহঃ)'র প্রতি নিবেদিত একটি ইসলামী ধর্মীয় কমপ্লেক্স, যা ইরাকের বাগদাদে অবস্থিত। এর পার্শ্ববর্তী স্কোয়ার কিলানি স্কোয়ার নামে অভিহিত। কমপ্লেক্সটি মসজিদ, দরগা এবং লাইব্রেরি (কাদেরিয়া লাইব্রেরি নামে পরিচিত), যেই ঘরটিতে ইসলামি স্টাডিজ সম্পর্কিত দুর্লভ পুরনো কর্ম সমূহ রয়েছে।Jilani Shrine the Sufi Heart of Baghdad. The Express Tribune. Retrieved December 25, 2017.   ইতিহাস  থাম্ব|দরগার একটি ছবি, ১৯১৪ সালে ধারণকৃত  কমপ্লেক্সটি টাইগ্রিস নদীর তীরে আল-রুসাফায় বাব আল-শেখের (আল-শেখের গেইট) কাছে নির্মিত।Al-Ghunya li-talibi tariq al-haqq wa al-din (Sufficient provision for seekers of the path of truth and religion), parts one and two in Arabic, Al-Qadir, Abd and Al-Gilani. Dar Al-Hurya, Baghdad, Iraq, (1988).Al-Ghunya li-talibi tariq al-haqq wa al-din (Sufficient provision for seekers of the path of truth and religion) with introduction by Al-Kilani, Majid Irsan. Al-Kilani, Majid, al-Tariqat, 'Ursan, and al-Qadiriyah, Nash'at  শাফাভি শাহ ইসমাইল প্রথমের রাজত্বে, গিলানির মাজার ধ্বংসপ্রাপ্ত হয়েছিল। যাইহোক, ১৫৩৫ সালে, সুলতান সুলাইমান প্রথম মাজারের উপর একটি গম্বুজ নির্মাণ করেন এবং এটার অস্তিত্ব আজও বিদ্যমান।  সন্ত্রাসী ঘটনা  ২০০৭ সালের ২৮ মে, মাজার একটি কার বোমা হামলার লক্ষ্যবস্তু ছিল, যে হামলায় প্রায় ২৪ জন নিহত ও ৬৮ জন আহত হয়েছিল। হামলার কারণে  মাজার ও মসজিদ মারাত্মকভাবে ক্ষতিগ্রস্ত হয়েছিল এবং বাইরের দেওয়াল, একটি গম্বুজ ও মিনার ধ্বংস হয়েছিল। مقتل وجرح العشرات ببغداد وإطلاق 41 محتجزا ببعقوبة. Al Jazeera. Retrieved December 25, 2017.   তথ্যসূত্র   বিষয়শ্রেণী:১২ শতকের মসজিদ বিষয়শ্রেণী:ইরাকের মসজিদ বিষয়শ্রেণী:বাগদাদের মসজিদ বিষয়শ্রেণী:১২শ শতাব্দীর মসজিদ বিষয়শ্রেণী:বাগদাদের ভবন ও স্থাপনা বিষয়শ্রেণী:গম্বুজসহ মসজিদ বিষয়শ্রেণী:ইরাকের সমাধি
উইনিক আইডি তৈরী করা  প্রতিটি মনুমেন্টের ইউনিক আইডি তৈরী করা হয়েছে ISO 3166-2:BD কোডের উপর ভিত্তি করে। আইডির মোট চারটি অংশ রয়েছে।  ধরা যাক একটি নির্দিষ্ট মনুমেন্টের আইডি হল BD-C-13-1। এখানে  প্রথম অংশ: BD  প্রতিটি আইডির শুরুতে এই অংশটি ব্যবহার করতে হবে।  দ্বিতীয় অংশ: C   বাংলাদেশের বিভাগসমূহের  ISO 3166-2 কোড। বিভাগ কোড অংশে নির্দিষ্ট বিভাগের কোডগুলো জানতে পারা যাবে তৃতীয় অংশ: 13   বাংলাদেশের জেলাসমূহের  ISO 3166-2 কোড। জেলা কোড অংশে নির্দিষ্ট জেলার কোডগুলো জানতে পারা যাবে চতুর্থ অংশ: 1   এটি একটি ক্রমিক নম্বর, নির্দিষ্ট বিভাগের মনুমেন্টসমূহের জন্য এই অংশটি ব্যবহৃত হবে। প্রতিটি বিভাগের মনুমেন্টসমূহের তালিকা তৈরীর সময় এই ক্রমিক মম্বর ১ থেকে শুরু করা হবে।   বিভাগ কোড  কোড বিভাগের নাম BD-A বরিশাল BD-B চট্টগ্রাম BD-C ঢাকা BD-D খুলনা BD-E রাজশাহী BD-F রংপুর BD-G সিলেট  জেলা কোড  Code Subdivision name In division BD-05 Bagerhat D BD-01 Bandarban B BD-02 Barguna A BD-06 Barisal A BD-07 Bhola A BD-03 Bogra E BD-04 Brahmanbaria B BD-09 Chandpur B BD-10 Chittagong B BD-12 Chuadanga D BD-08 Comilla B BD-11 Cox's Bazar B BD-13 Dhaka C BD-14 Dinajpur F BD-15 Faridpur C BD-16 Feni B BD-19 Gaibandha F BD-18 Gazipur C BD-17 Gopalganj C BD-20 Habiganj G BD-24 Jaipurhat E BD-21 Jamalpur C BD-22 Jessore D BD-25 Jhalakati A BD-23 Jhenaidah D BD-29 Khagrachari B BD-27 Khulna D BD-26 Kishoreganj C BD-28 Kurigram F BD-30 Kushtia D BD-31 Lakshmipur B BD-32 Lalmonirhat F BD-36 Madaripur C BD-37 Magura D BD-33 Manikganj C BD-39 Meherpur D BD-38 Moulvibazar G BD-35 Munshiganj C BD-34 Mymensingh C BD-48 Naogaon E BD-43 Narail D BD-40 Narayanganj C BD-42 Narsingdi C BD-44 Natore E BD-45 Nawabganj E BD-41 Netrakona C BD-46 Nilphamari F BD-47 Noakhali B BD-49 Pabna E BD-52 Panchagarh F BD-51 Patuakhali A BD-50 Pirojpur A BD-53 Rajbari C BD-54 Rajshahi E BD-56 Rangamati B BD-55 Rangpur F BD-58 Satkhira D BD-62 Shariatpur C BD-57 Sherpur C BD-59 Sirajganj E BD-61 Sunamganj G BD-60 Sylhet G BD-63 Tangail C BD-64 Thakurgaon F
ইন্ডিয়া ফার্স্ট হল ভুবনেশ্বর, ওড়িশা থেকে প্রকাশিত একটি ইংরেজি ভাষার সংবাদ। সংবাদ সাপ্তাহিকটি ২০০৪ সালে সাংবাদিক সৌরভ মিশ্র, সত্য নায়ক, শুভঙ্কর বেহেরা ব্যবসায়ী ব্যক্তি সঞ্জয় হান্স দ্বারা প্রচারিত হয়েছিল। উদ্যোক্তা ইংলিশ পাবলিকেশন্স Entrepreneurial English Publications সফল প্রবর্তনের এক বছরের মধ্যে মিশ্র, নায়ক এবং বেহেরা উদ্যোগটি ছেড়ে দেন।    তথ্যসূত্র    বহিঃসংযোগ    scribd.com  [ স্থায়ী মৃত লিঙ্ক ]thesamaja.com  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:২০০৪-এ প্রতিষ্ঠিত প্রকাশনা বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:২০০৪-এ ওড়িশায় প্রতিষ্ঠিত বিষয়শ্রেণী:ভুবনেশ্বরের সংবাদপত্র বিষয়শ্রেণী:২০০৪-এ প্রতিষ্ঠিত সংবাদপত্র
ডান|থাম্ব|300x300পিক্সেল| বালির ব্রাতান হিন্দু মন্দিরে দেবী দনুর মূর্তি।  দেবী দনু হলেন বালিনি হিন্দুদের জলের দেবী, যিনি তাদের বিশ্বাস-ব্যবস্থা আগম শাস্ত্রের  জল বিশ্বাস-ব্যবস্থার অন্তর্গত । তিনি বালিনিদের ঐতিহ্যের সর্বোচ্চ দেব-দেবীদের মধ্যে অন্যতম।     আরও দেখুন    দানু (আসুরা)   বহিঃসংযোগ   J. Stephen Lansing: A Thousand Years in Bali. The Long Now Foundation.   বিষয়শ্রেণী:হিন্দু দেবী বিষয়শ্রেণী:বালিদ্বীপীয় হিন্দুধর্ম
চার্লস ওয়াল্টার পারচার্ড (জন্ম: ১৮ জুলাই ১৯৯২) জার্সির আন্তর্জাতিক ক্রিকেটার। ২০১৪ সালে তিনি ২০১৪ আইসিসি বিশ্ব ক্রিকেট লীগ চতুর্থ বিভাগ খেলেন। ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতার জন্য তাকে জার্সির দলে নির্বাচিত করা হয়েছিল এবং লস অ্যাঞ্জেলেসে অনুষ্ঠিত ২০১৬ আইসিসি বিশ্ব ক্রিকেট লীগ চতুর্থ বিভাগে খেলেন।  ২০১৭ সালের সেপ্টেম্বরে ২০১৭ আইসিসি বিশ্ব ক্রিকেট লীগ পঞ্চম বিভাগের জন্য, তাকে দলের অধিনায়ক হিসাবে মনোনীত করা হয়েছিল। এপ্রিল ২০১৮ এ, মালয়েশিয়ার ২০১৮ আইসিসি বিশ্ব ক্রিকেট লীগ চতুর্থ বিভাগ প্রতিযোগিতার জন্য জার্সি স্কোয়াডের অধিনায়ক ছিলেন। আগস্ট ২০১৮ এ, তাকে নেদারল্যান্ডসে ২০১৮–১৯ আইসিসি বিশ্ব টুয়েন্টি২০ ইউরোপ বাছাইপর্ব প্রতিযোগিতার জন্য দলের অধিনায়ক মনোনীত করা হয়েছিল।  ২০১৯ সালের মে মাসে অনুষ্ঠিত ২০১৯ টি২০ ইন্টার-ইন্সুলার কাপ প্রতিযোগিতায় গার্নসির বিপরীতে সে দলের অধিনায়কত্ব পালন করেন। তিনি ৩১ মে ২০১৯-এ গার্নসির বিপক্ষে জার্সির হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। টুয়েন্টি২০ ইন্টার-ইনসুলার কাপের দ্বিতীয় ম্যাচে, পারচার্ড জার্সির প্রথম বোলার হিসাবে টি২০তে পাঁচ উইকেট লাভ করেন যেখানে তিনি খরচ করেন মাত্র সতেরো রান। একই মাসে, গার্নসিতে অনুষ্ঠিত ২০১৮-১৯ আইসিসি টুয়েন্টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের জন্য তিনি জার্সি স্কোয়াডের অধিনায়ক মনোনীত হয়েছিলেন।  ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিত আইসিসি টুয়েন্টি২০ বিশ্বকাপ বাছাইপর্ব প্রতিযোগিতার জন্য তাকে জার্সি দলের অধিনায়ক মনোনীত করে ১৫ সদস্যের স্কোয়াড ঘোষণা করা হয়েছিল।   তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:জার্সির ক্রিকেটার বিষয়শ্রেণী:জার্সির টুয়েন্টি২০ আন্তর্জাতিক ক্রিকেটার
দরাবড় দুর্গ () পাকিস্তানের পাঞ্জাবের আহমদপুর পূর্ব তহশিলে অবস্থিত একটি বৃহৎ বর্গাকার দুর্গপ্রাকার। বাহাওয়ালপুর শহর থেকে প্রায় ১৩০ কিলোমিটার দক্ষিণে, চোলিস্তান মরুভূমিতে দরাবড়ের চল্লিশটি ঘাঁটি বহু মাইল পর্যন্ত দৃশ্যমান। এর দেওয়ালগুলোর পরিধি ১৫০০ মিটার এবং ৩০ মিটার উঁচু।  দরাবড় দুর্গটি প্রথম নবম শতাব্দীতে ভাটি বংশের হিন্দু শাসক রাই জাজ্জা ভাটি কর্তৃক জয়সলমের এবং বাহাওয়ালপুর এর রাজা রাওয়াল দিওরাজ ভাটির সম্মানে নির্মিত হয়। দুর্গটি প্রাথমিকভাবে দেরা রাওয়াল নামে পরিচিত ছিল এবং পরে দেরা রাওয়ার, যা সময়ের সাথে সাথে বর্তমান নাম দেরাওয়ার হিসেবে পরিচিতি লাভ করে।  আঠারো শতকে দুর্গটি শাহোত্রা উপজাতির কাছ থেকে বাহাওয়ালপুরের মুসলিম নবাবরা দখল করে। পরবর্তীতে এটি বর্তমান রূপে ১৭৩২ সালে আব্বাসী শাসক নবাব সাদেক মুহাম্মদ কর্তৃক পুনর্নির্মিত হয়, তবে ১৭৪৭ সালে শিকারপুরে বাহাওয়াল খানের ব্যস্ততার কারণে দুর্গটি তাদের হাত থেকে ছিটকে যায়। ১৮০৪ সালে নবাব মুবারক খান দুর্গটি ফিরিয়ে নেন। দুর্গের ক্ষয়িষ্ণু প্রাচীরের নিকটে ধ্বংসাবশেষে প্রায় এক হাজার বছরের পুরানো গুলির খোলা পাওয়া যায়।  বাহাওয়ালপুর রাজ্যের দ্বাদশ ও শেষ শাসক নবাব সাদেক মুহাম্মদ খান আব্বাসী পঞ্চম, ১৯০৪ সালে এই দুর্গে জন্মগ্রহণ করেছিলেন।  ঐতিহাসিকভাবে গুরুত্বপূর্ণ এই দুর্গটি চোলিস্তান প্রান্তরের প্রাণকেন্দ্রে একটি বিশাল এবং চিত্তাকর্ষক কাঠামো উপস্থাপন করছে, তবে এর দ্রুত অবনতি ঘটছে এবং সংরক্ষণের জন্য অবিলম্বে প্রতিরোধমূলক ব্যবস্থার প্রয়োজন রয়েছে।   ভ্রমণব্যবস্থা  দরাবড় দুর্গটি পর্যটকদের জন্য একটি গুরুত্বপূর্ণ স্থান। অফ-রোড চোলিস্তান মরুভূমি জিপ র‍্যালি বা টিডিসিপি চোলিস্তান জীপ র‍্যালিটি সম্প্রতি আহমদপুর পূর্ব তহসিলের দেরাওয়ার দুর্গের কাছে প্রতিষ্ঠিত হয়।   চিত্রশালা    আরও দেখুন   পাকিস্তানের বিশ্ব ঐতিহ্যবাহী স্থানসমূহের তালিকা   তথ্যসূত্র    বহিঃসংযোগ   দরাবড় দুর্গ ContactPakistan.com-এ দেরাওয়ার দুর্গ  দেরাওয়ার দুর্গ, পাকিস্তানের বৃহৎ বর্গাকার দুর্গপ্রাকার   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাঞ্জাব, পাকিস্তানের দুর্গ বিষয়শ্রেণী:বাহাওয়ালপুর জেলার ভবন এবং কাঠামো
ভি সুব্রাহ্মণিয়ান একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৪, ১৯৯১, এবং ২০০১ সালের নির্বাচনে দ্রাবিড় মুন্নেত্র কড়গম প্রার্থী হিসাবে কান্দামঙ্গলম আসন থেকে তামিলনাড়ু আইনসভায় নির্বাচিত হয়েছিলেন। 1984 Tamil Nadu Election Results, Election Commission of India2001 Tamil Nadu Election Results, Election Commission of India   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তামিলনাড়ু বিধানসভার সদস্য বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ু বিধানসভার সদস্য ১৯৮৫-১৯৮৯ বিষয়শ্রেণী:তামিলনাড়ু বিধানসভার সদস্য ১৯৯১-১৯৯৬
মাগুড়া ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬০।   ভৌগোলিক অবস্থান ও আয়তন  কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৪৩৩ একর বা ২২.০ বর্গকিলোমিটার।   প্রশাসনিক এলাকা  মাগুড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী মাগুড়া ইউনিয়নের মোট জনসংখ্যা ছিল ৩৫১৬১ জন, যার মধ্যে পুরুষ হল ১৭৪৫৭ জন এবং নারী হল ১৭৭০৪ জন।   শিক্ষা ও সংস্কৃতি  মাগুড়া ইউনিয়নের গড় সাক্ষরতা হার ৩৬.৯%। তার মধ্যে নারী শিক্ষার হার ৩৪.১% এবং পুরুষ শিক্ষার হার ৩৯.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   খিলালগঞ্জ  উচ্চ বিদ্যালয়  সিঙ্গেরগাড়ী জহুরিয়া শরিফ উচ্চ বিদ্যালয়  সিঙ্গেরগাড়ী উচ্চ বিদ্যালয়  মাগুরা উচ্চ বিদ্যালয়  মাগুরা কলেজ   অর্থনীতি ও যোগাযোগ  মাগুড়া ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  মাগুড়া ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:কিশোরগঞ্জ উপজেলার ইউনিয়ন
আব্দুল রহমান বিন আলি বিন হাসান আল আবুদ (, ; জন্ম: ১ জুন ১৯৯৫; আব্দুল রহমান আল আবুদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  আল আবুদ ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।   প্রারম্ভিক জীবন  আব্দুল রহমান বিন আলি বিন হাসান আল আবুদ ১৯৯৫ সালের ১লা জুন তারিখে সৌদি আরবের দাম্মামে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আল আবুদ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল সৌদি আরব  ২০১৮  ১  ০ ২০২১  ১  ০ সর্বমোট  ২  ০   তথ্যসূত্র    বহিঃসংযোগ           বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
নুরুল আমিন তালুকদার ছিলেন একজন বাংলাদেশী রাজনীতিবিদ, সংসদ সদস্য, মুক্তিযোদ্ধা, স্বনামধন্য শিল্পপতি ও সমাজসেবক। তিনি ৬ষ্ঠ, ৭ম, ও ৮ম জাতীয় সংসদ নির্বাচনে নেত্রকোণা-৩ আসন থেকে সাংসদ নির্বাচিত হয়েছিলেন।  প্রাথমিক জীবন নুরুল আমিন তালুকদার ২৭ ফেব্রুয়ারি ১৯৪৬ সালে আটপাড়ার দেওশ্রী গ্রামের তালুকদার বাড়িতে জন্মগ্রহণ করেন। তার পিতার নাম আব্দুল মৌলা তালুকদার ও মাতার নাম খুর্শেদা মৌলা তালুকদার। ১৯৬০ সালে তিনি জাহাঙ্গীরপুর টি আমীন উচ্চ বিদ্যালয় থেকে এস.এস.সি পাশ করেন।   কর্মজীবন  ১৯৭০ সালে ঢাকা বিশ্ববিদ্যালয় এম.এ. প্রথম পর্বে পড়ার সময়ে তিনি সাব ইন্সপেক্টর হিসেবে পুলিশে যোগদান করেন। পরবর্তীতে তিনি বাংলাদেশ সিভিল সার্ভিসে (পুলিশ) যোগদান করেন।  নুরুল আমিন তালুকদার ১৯৭১ সালে বাংলাদেশের স্বাধীনতা যুদ্ধে ১১ নং সেক্টরে যুদ্ধ করেছিলেন, তিনি কোম্পানি কমান্ড হিসেবে দায়িত্ব পালন করেছিলেন।  ১৯৯২ সালে তিনি সরকারি চাকরি ছেড়ে দেন। তিনি ১৯ জুন ১৯৯৫ সালে বাংলাদেশ জাতীয়তাবাদী দল বিএনপিতে যোগ দেন এবং জাতীয় কমিটির কার্যনির্বাহী কমিটির সদস্য নির্বাচিত হয়েছিলেন। তালুকদার ১৯৯৬ সালে ৬ষ্ঠ জাতীয় সংসদ নির্বাচনে অংশগ্রহণ করে ১,০৩,১২৩ ভোট পেয়ে বিজয়ী হন। ৭ম জাতীয় সংসদের পুনরায় নির্বাচিত হন। ২০০১ সালের সাধারণ নির্বাচনে তিনি আবারও অংশগ্রহণ করেন এবং ৭০,৯৪৩ ভোট পেয়ে জয়ী হন।  তালুকদার একজন সফল ব্যবসায়ী ছিলেন, তিনি রেইনবো গ্রুপের চেয়ারম্যান ছিলেন।  ব্যক্তিগত জীবন ১৯৭৫ সালের ১১ আগস্ট তিনি শিল্পপতি গোলাম কাদেরের বড় মেয়ে খাদিজা কাদেরকে বিয়ে করেন। তাদের ৩ ছেলে হয়েছিল রায়হান আমীন রনি, ফারহান আমীন রবিন এবং আদনান আমীন ইভান।   মৃত্যু  তিনি ৪ জুন ২০০৩ সালে নয়াদিল্লীর স্কট হার্ট ইন্সটিটিউট এন্ড রিসার্চ সেন্টার হাসপাতালে শেষ নিশ্বাস ত্যাগ করেন।  তথ্যসূত্র  বিষয়শ্রেণী:১৯৪৬-এ জন্ম বিষয়শ্রেণী:২০০৩-এ মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:নেত্রকোণা জেলার ব্যক্তি
সিলভিয়া বিচ (জন্ম: ন্যান্সি উডব্রিজ বিচ; ১৪ মার্চ ১৮৮৭ - ৫ অক্টোবর ১৯৬২) ছিলেন একজন মার্কিন বই বিক্রেতা, লেখিকা ও প্রকাশক। তিনি তার জীবনের বেশিরভাগ সময় কাটান প্যারিসে। সেখানে তিনি প্রথম ও দ্বিতীয় বিশ্বযুদ্ধের মধ্যকার সময়ে অন্যতম প্রবাসী ব্যক্তি ছিলেন।  তিনি তার প্যারিসের বইয়ের দোকান শেকসপিয়ার অ্যান্ড কোম্পানির জন্য সুপরিচিত ছিলেন। এই দোকানে তিনি জেমস জয়েসের বিতর্কিত বই ইউলিসিস (১৯২২) প্রকাশ করেন। তিনি আর্নেস্ট হেমিংওয়ের প্রথম বই থ্রি স্টোরিজ অ্যান্ড টেন পোয়েমস (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।  প্রারম্ভিক জীবন ন্যান্সি উডব্রিজ বিচ ১৮৮৭ সালের ১৪ই মার্চ ম্যারিল্যান্ডের বাল্টিমোরে জন্মগ্রহণ করেন। তিনি সিলভেস্টার বিচ ও এলিনর টমাজিন ওরবিসনের তিন কন্যার মধ্যে দ্বিতীয়। তার বড় বোন হলি এবং ছোট বোন সাইপ্রিয়ান।1900 United States Federal Census যদিও তার মাতামহীর নামানুসারে তার নাম ন্যান্সি রাখা হয়েছিল, তিনি এই নাম পরিবর্তন করেন সিলিভিয়া রাখেন। তার মাতমহ ও মাতামহী ভারতীয় মিশনারিতে ছিলেন। তার পিতা ছিলেন প্রেসবাইটেরিয়ান মন্ত্রী এবং তিনি যাজকদের উত্তরসূরি ছিলেন।  শেক্‌সপিয়ার অ্যান্ড কোম্পানি শেক্‌সপিয়ার অ্যান্ড কোম্পানি দোকানে তিনি জেমস জয়েসের বিতর্কিত বই ইউলিসিস (১৯২২) প্রকাশ করেন। বইটি প্রকাশের পর শেক্‌সপিয়ার অ্যান্ড কোম্পানি ব্যাপক সুনাম অর্জন করে। তিনি আর্নেস্ট হেমিংওয়ের প্রথম বই থ্রি স্টোরিজ অ্যান্ড টেন পোয়েমস (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।  তথ্যসূত্র  গ্রন্থপঞ্জি             বহিঃসংযোগ   প্রিন্সটন বিশ্ববিদ্যালয় গ্রন্থাগারে Sylvia Beach Papers  ইউনিভার্সিটি অব টেক্সাস অ্যাট অস্টিনের হ্যারি র‍্যানসম সেন্টারে Sylvia Beach Collection   বাফালো বিশ্ববিদ্যালয় গ্রন্থাগারে Sylvia Beach materials, correspondence, and The James Joyce Collection  বিষয়শ্রেণী:১৮৮৭-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:মার্কিন আত্মজীবনীকার বিষয়শ্রেণী:মার্কিন বই বিক্রেতা বিষয়শ্রেণী:মার্কিন যুক্তরাষ্ট্রের এলজিবিটি লেখিকা বিষয়শ্রেণী:ফ্রান্সে মার্কিন প্রবাসী বিষয়শ্রেণী:প্রিন্সটন সেমেটারিতে সমাহিত বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:মার্কিন নারী আত্মজীবনীকার
জাসবিন্দর সিংহ সান্ধু (৪ আগস্ট ১৯৫৫ - ১৯ জানুয়ারী ২০১৯) একজন ভারতীয় রাজনীতিবিদ ছিলেন। ভারতীয় জাতীয় লোক দল (আইএনএলডি) পার্টি থেকে তিনি হরিয়ানা বিধানসভায় হরিয়ানার পেহওয়া আসনের প্রতিনিধিত্ব করেন।   জাসবিন্দর সিংহ সান্ধু ৪ আগস্ট ১৯৫৫ সালে জন্মগ্রহণ করেন। তিনি পেহোয়ার গুমথালা গাড়ু গ্রামে থাকা অবস্থায় ম্যাট্রিক পাশ করেন এবং কৃষির পাশাপাশি রাজনীতিতে যুক্ত হন। তিনি অমরজিত কৌরের সাথে বিবাহবন্ধনে আবদ্ধ হন এবং তার তিনটি পুত্র রয়েছে।  সান্ধু ১৯৭৮ থেকে ১৯৯১ সাল পর্যন্ত গুমথালা গাড়ুর সরপঞ্চ ছিলেন। আইএনএলডি-এর সদস্য হওয়ার আগে তিনি সমাজবাদী পার্টির একজন সংগঠকও ছিলেন। তিনি হরিয়ানা বিধানসভার চার বার নির্বাচিত হন ১৯৯১, ১৯৯৬, ২০০০ এবং ২০১৪ সালে,  সান্ধু ১৯ জানুয়ারী, ২০১৯-এ মারা যান। তার ক্যান্সার হয়েছিল।    তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:২০১৯-এ মৃত্যু বিষয়শ্রেণী:সমাজবাদী পার্টির রাজনীতিবিদ বিষয়শ্রেণী:হরিয়ানা বিধানসভার সদস্য বিষয়শ্রেণী:হরিয়ানা বিধানসভার সদস্য ১৯৯১-১৯৯৬ বিষয়শ্রেণী:হরিয়ানা বিধানসভার সদস্য ১৯৯৬-২০০০ বিষয়শ্রেণী:হরিয়ানা বিধানসভার সদস্য ২০০০-২০০৫ বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:ভারতীয় জাতীয় লোকদলের রাজনীতিবিদ